N á v r h

K o m u n i k é

V dňoch 15. – 23. apríla 2002 sa v Budapešti uskutoční 60. riadne zasadnutie Dunajskej komisie, medzinárodnej vládnej organizácie združujúcej 11 krajín, ktorá je vytvorená na základe Dohovoru o režime plavby na Dunaji (Belehrad, 18. august 1948). 

Aj tohtoročné zasadanie bude venované prerokovaniu tradičných otázok plavebnej, hydrotechnickej, hydrometeorologickej, právnej a finančnej povahy na celom úseku Dunaja. Osobitná pozornosť bude venovaná aj problémom spojeným s úplným obnovením plavby      na juhoslovanskom úseku Dunaja v oblasti Nového Sadu v súvislosti s vyčistením plavebnej dráhy a rekonštrukciou mostov. Ich riešenie napomôže vytvárať priaznivé podmienky            na harmonizáciu a  liberalizáciu medzinárodnej plavby na Dunaji.
            
Vláda zároveň vymenovala delegáciu Slovenskej republiky na 60. zasadnutie Dunajskej komisie a schválila jej postup na toto rokovanie.

                                                                                                                          
034-202.3/19.02.2000